
             Nr.23/190/2003

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.76/2003 pentru modificarea Ordonanţei de urgenţă a Guvernului nr.36/2001 privind regimul preţurilor şi tarifelor reglementate, 

care se stabilesc cu avizul Oficiului Concurenţei, transmis cu adresa nr.579 din 22 septembrie 2003.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

                                                                                Nr.23/190/2003

RAPORT

asupra proiectului de Lege privind aprobarea Ordonanţei Guvernului nr.76/2003 pentru modificarea 

Ordonanţei de urgenţă a Guvernului nr.36/2001 privind regimul preţurilor şi tarifelor

 reglementate, care se stabilesc cu avizul Oficiului Concurenţei



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare în fond, cu proiectului de Lege privind aprobarea Ordonanţei Guvernului nr.76/2003 pentru modificarea Ordonanţei de urgenţă a Guvernului nr.36/2001 privind regimul preţurilor şi tarifelor reglementate, care se stabilesc cu avizul Oficiului Concurenţei, transmis cu adresa nr.579 din 22 septembrie 2003, înregistrată sub nr.23/190 din 23 septembrie 2003.



În raport cu obiectul de reglementare, proiectul de lege face parte din categoria legilor ordinare.



Proiectul de lege a fost adoptat de către Senat, în conformitate cu prevederile art.75 din Constituţia României, în şedinţa din 18 septembrie 2003.



Proiectul de lege a fost avizat favorabil de către Comisia pentru buget, finanţe şi bănci şi Comisia juridică, de disciplină şi imunităţi, cu avizele nr.520/01.10.2003, respectiv nr.31/981/25.09.2003.



De asemenea, proiectul de lege a fost avizat favorabil de către Consiliul Legislativ cu avizul nr.1253/29.08.2003.



Proiectul de lege este însoţit de punctele de vedere ale Departamentului pentru Relaţia cu Parlamentul, Ministerului Economiei şi Comerţului, Ministerului Finanţelor Publice prin Oficiul Concurenţei şi Ministerului Sănătăţii.



Ordonanţa are în vedere modificarea parametrului de ajustare utilizat pentru stabilirea preţului de livrare a apei grele şi care este avizat de către Oficiul Concurenţei.



În şedinţele din 1 şi 8 octombrie 2003, membrii comisiei, în conformitate cu prevederile art.60 din Regulamentul Camerei Deputaţilor, au dezbătut proiectul de lege şi au hotărât, cu unanimitate de voturi, avizarea favorabilă a proiectului de lege cu amendamente admise prezentate în anexă.



Amendamentele admise se referă la corelarea alineatului (3) al articolului 3 din ordonanţa de bază cu abrogările prevăzute în Legea nr.304/2003 privind serviciul universal şi drepturile utilizatorilor cu privire la reţelele şi serviciile de comunicaţii electronice şi în Legea nr.336/2003 pentru aprobarea Ordonanţei de urgenţă a Guvernului nr.152/1999 privind produsele medicamentoase de uz uman, în sensul excluderii medicamentelor de uz uman, serviciilor telefonice şi poştale de bază internaţionale de pe lista produselor şi serviciilor ale căror preţuri şi tarife se stabilesc cu avizul Oficiului Concurenţei.



La lucrările comisiei au fost prezenţi 21 de deputaţi din totalul de 25 membri ai comisiei.



Au participat, ca invitaţi, din partea  Ministerului Economiei şi Comerţului: doamna Rodica Dumitriu - director general, din partea Oficiului Concurenţei: doamna Maria Negoişteanu - director, din partea Ministerului Sănătăţii: doamna Mariana Iordache - consilier şi doamna Felicia Gâtlan - director general.
A M E N D A M E N T E    A D M I S E



În urma dezbaterii, Comisia pentru industrii şi servicii propune adoptarea proiectului de lege cu următoarele amendamente:

	Nr.

crt.
	Text OG nr.76/2003

 adoptat de Senat
	Amendamente admise

Autorul
	Motivaţia

	0
	1
	2
	3

	1.
	Titlul legii

LEGE

privind aprobarea Ordonanţei Guvernului nr.76/2003 pentru modificarea Ordonanţei de urgenţă a Guvernului nr.36/2001 privind regimul preţurilor şi tarifelor reglementate, care se stabilesc cu avizul Oficiului Concurenţei
	Nemodificat
	


	0
	1
	2
	3

	2.
	Articol unic. - Se aprobă Ordonanţa Guvernului nr.76 din 28 august 2003 pentru modificarea Ordonanţei de urgenţă a Guvernului nr.36/2001 privind regimul preţurilor şi tarifelor reglementate, care se stabilesc cu avizul Oficiului Concurenţei, adoptată în temeiul art.1 pct.II.2 din Legea nr.279/2003 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.619 din 30 august 2003.


	Articol unic. - Se aprobă Ordonanţa Guvernului nr.76 din 28 august 2003 pentru modificarea Ordonanţei de urgenţă a Guvernului nr.36/2001 privind regimul preţurilor şi tarifelor reglementate, care se stabilesc cu avizul Oficiului Concurenţei, adoptată în temeiul art.1 pct.II.2 din Legea nr.279/2003 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.619 din 30 august 2003, cu următoarele modificări:.


	

	3.
	Titlul ordonanţei

ORDONANŢĂ

pentru modificarea Ordonanţei de urgenţă a Guvernului nr.36/2001 privind regimul preţurilor şi tarifelor reglementate, care se stabilesc cu avizul Oficiului Concurenţei


	Nemodificat
	

	4.
	Art.I. - Ordonanţa de urgenţă a Guvernului nr.36/2001 privind regimul preţurilor şi tarifelor reglementate, care se stabilesc cu avizul Oficiului Concurenţei, publicată în Monitorul Oficial, Partea I, nr.115 din 7 martie 2001, aprobată cu modificări şi completări prin Legea nr.205/2002, cu modificările ulterioare, se modifică după cum urmează:


	Nemodificat
	

	5.
	1. Alineatul (3) al articolului 3 va avea următorul cuprins:

"(3) Pentru transportul prin conducte magistrale al ţiţeiului şi produselor petroliere din ţară şi din import, pentru servicii telefonice de bază internaţionale, servicii poştale de bază internaţionale şi medicamente de uz uman, ajustarea preţurilor şi tarifelor se va face pe baza cursului mediu de schimb al leului faţă de dolarul SUA pe primele 20 de zile ale lunii în care se solicită ajustarea, calculat pe baza datelor comunicate de Banca Naţională a României."


	1. Alineatul (3) al articolului 3 va avea următorul cuprins:

"(3) Pentru transportul prin conducte magistrale al ţiţeiului şi produselor petroliere din ţară şi din import, ajustarea tarifelor se va face pe baza cursului mediu de schimb al leului faţă de dolarul SUA pe primele 20 zile ale lunii în care se solicită ajustarea, calculat pe baza datelor comunicate de Banca Naţională a României."

Comisia pentru industrii şi servicii
	În anexa la OUG nr.36/2001 nu se mai regăsesc:

- serviciile telefonice de bază internaţionale şi serviciile poştale de bază internaţionale (aceste poziţii au fost abrogate de art.39 din Legea nr.304/2003 pentru serviciul universal şi drepturile utilizatorilor cu privire la reţelele şi serviciile de comunicaţii electronice)

- medicamentele de uz uman (această poziţie a fost abrogată de pct.51 din Legea nr.336/2002 pentru aprobarea OUG nr.152/1999 privind produsele medicamentoase).



	6.
	2. În anexa la ordonanţa de urgenţă, la coloana a doua "Parametrii de ajustare", în dreptul produsului "apă grea" se va scrie: "Indicele preţurilor de consum".

	Nemodificat
	

	7.
	Art.II. - Ordonanţa de urgenţă a Guvernului nr.36/2001 privind regimul preţurilor şi tarifelor reglementate, care se stabilesc cu avizul Oficiului Concurenţei, cu modificările şi completările ulterioare, precum şi cu cele aduse prin prezenta ordonanţă, se va republica în Monitorul Oficial al României, Partea I, după aprobarea de către Parlament, dându-se textelor o nouă numerotare.


	Nemodificat
	


                                PREŞEDINTE,                                                                     SECRETAR,

                                  István Antal                                                                        Aurelia Vasile

Expert,

Silvia Vlăsceanu

